Karksi-Nuia 22. november 2021 nr

**Volikogu alatiste komisjonide moodustamine**

Aluseks võttes kohaliku omavalitsuse korralduse seaduse § 22 lõike 1 punkti 20, § 47, § 48 ja Mulgi Vallavolikogu 24. jaanuari 2018. a määruse nr 7 „Mulgi valla põhimäärus“ § 7 lõiked 1 ja 2.

**Mulgi Vallavolikogu o t s u s t a b:**

1. Moodustada volikogu alatised komisjonid ning määrata liikmete arv ja tegevusvaldkonnad järgmiselt:

* 1. **Eelarve- ja majanduskomisjon** \_\_\_\_ liikmelisena
     1. valla arengu planeerimine, arengukava ja eelarvestrateegia eelnõu menetlemine ja eelnõude koostamises osalemine;
     2. valla eelarvestrateegia eelnõu menetlemine;
     3. vallaeelarve ja lisaeelarve eelnõu menetlemine ning eelarve täitmise kontrollimine;
     4. kohaliku omavalitsuse korralduse seaduse § 22 lõike 1 punktides 2-8¹ sätestatud küsimuste otsustamisel ning kohaliku omavalitsuse finantsjuhtimise seadusega volikogu pädevuses olevate küsimuste otsustamisel ettepanekute tegemine ning vastavate eelnõude kohta seisukohtade andmine;
     5. valla majandusaasta aruande kohta seisukoha andmine;
     6. valla arenguks vajalike projektide kavandamine ning projektide kohta arvamuse andmine;
     7. valla vara optimaalse kasutamise hindamine ning vara sihipäraseks kasutamiseks ettepanekute tegemine.
     8. vallavara võõrandamise, kasutamise ja käsutamise korraldamine vastavalt antud pädevusele.
     9. valla asustuste ja valla osalusega äriühingute, sihtasutuste ja mittetulundusühingute

majandustegevus ja nende muu tegevus, mis seondub komisjoni töövaldkondadega;

* + 1. teha majandusanalüüse ning analüüsida vähemalt ühel korral kvartali jooksul vallaeelarve täitmist ning teha sellest lähtuvalt ettepanekuid valla finantsjuhtimiseks ja finantsdistsipliini tagamiseks;
  1. **Sotsiaal- ja tervishoiukomisjon** \_\_\_\_liikmelisena
     1. sotsiaalhoolekande ja sotsiaalteenuste arendamine ja koordineerimine ning vastavates valdkondades vallavolikogule ettepanekute tegemine;
     2. rahvatervise tagamisega seotud meetmete ning arstiabi ja tervishoiukorralduse arendamine ja koordineerimine ning vastavates valdkondades vallavolikogule ettepanekute tegemine;
     3. luua tingimused ja võimalused lastekaitsetöö tegemiseks eesmärgiga tagada lastekaitseseaduse § 17 lõikes 1 loetletud ülesannete täitmine;
     4. tagada et lapse õigusi ja heaolu tagavad põhimõtted oleks valla arengukavas ning jälgida nende põhimõtete täitmist.
     5. teha ettepanekuid süsteemi, millega tagatakse arstiabi ja sotsiaalhoolekande teenuste jõudmine võimalikult lihtsalt iga abivajajani, tagamiseks;
     6. teha koostööd vallavalitsuse, erinevate organisatsioonide, asutuste ja isikutega valla sotsiaalhoolekande, sotsiaalteenuste ja eestkostega seotud küsimustes;
  2. **Haridus- ja kultuurikomisjon \_\_\_\_** liikmelisena
     1. volikogu hariduspoliitika koordineerimine, haridusküsimuste ja hariduslike huvide esindamine;
     2. hariduse arengu programmide kavandamine ning põhikooli- ja gümnaasiumiseaduse, koolieelse lasteasutuse seaduse ja huvikooli seadusega kooli pidaja ülesannete täitmiseks vallavolikogule ettepanekute tegemine ning vastavate õigusaktide eelnõude kohta seisukohtade andmine;
     3. koolikohustuse täitmise ning laste õiguste kaitsega seotud küsimustes ning koolikohustuse täitmiseks ainelise ja muu abi, haridusasutusse ja tagasi koju sõidu tagamiseks ning haridusasutustes meditsiiniabi ning toitlustamise korraldamiseks ettepanekute tegemine ning vastavate küsimuste lahendamiseks välja töötatud õigusaktide eelnõudele seisukoha andmine;
     4. haridusasutuste tegevuse korraldamise ning majandamise kohta ettepanekute tegemine;
     5. huviharidusstandardist lähtuvalt vallas noorte mitmekülgset arengut võimaldavate ja noorte hästi toimetulevaks ühiskonnaliikmeks kujundavate meetmete arendamiseks ettepanekute tegemine, koolivälise tegevuse tasakaalustatud arengu kavandamine, huvihariduse andmisel naaberomavalitsustega koostöö arendamine;
     6. vallas noorsootöö prioriteetide määramine, noorteühingute, noorteprogrammide ja noorteprojektide vallaeelarvest toetamise põhimõtete väljatöötamine;
     7. informatsioonile vaba ja piiramatu juurdepääsu ning elukestvat õppimist ja enesetäiendamist toetavate tegevuste tagamiseks ja arendamiseks ning kultuuriväärtuste säilitamiseks ja kultuuripärandi jätkamiseks kultuuritöö arendamise programmide kavandamine ning vastavate õigusaktide eelnõude kohta seisukohtade andmine;
     8. rahvaraamatukogu seaduse ja muuseumi seadusega vastava munitsipaalasutuse pidaja pädevusse antud ülesannete kohta ettepanekute tegemine ning vastavate õigusaktide kohta arvamuse andmine;
     9. kultuuriasutuste tegevuse korraldamise ning majandamise kohta ettepanekute tegemine;
     10. Mulgi valla mainekujunduse ja turunduse arendamine;
  3. **Spordikomisjon** \_\_\_\_ liikmelisena
     1. vallas spordi korraldamiseks ja edendamiseks programmide kavandamine ning spordiseadusega kohaliku omavalitsuse pädevusse antud ülesannetest lähtuvalt vallavolikogule ettepanekute tegemine ning vastavate õigusaktide eelnõude kohta seisukohtade andmine;
     2. teha ettepanekuid vallaelanike spordiharrastuste soodustamiseks ning spordiürituste korraldamiseks;
     3. teha ettepanekuid kultuurivaldkonnas ja spordis silmapaistnud vallakodanike tunnustamiseks;
  4. **Kodanike ühenduste ja külaarengu komisjon \_\_\_**liikmelisena
     1. kodanikuühiskonna arendamise põhimõtete kujundamiseks ja arendamiseks vallavolikogule ettepanekute tegemine;
     2. seltsitegevuse, maaelu ja külaliikumise programmide kavandamine; vabaühenduste, maa- ja külaelu edendamise arengukavade koostamises osalemine ning vastavate õigusaktide eelnõude kohta seisukohtade andmine;
     3. külade organiseerumise soodustamine ning külavanemate ja -liidrite („sädeinimeste") ümarlaua organiseerimine;
     4. seltsitegevuse ja külaelu puudutavate probleemide lahendamisele kaasa aitamine;
     5. teistes eluvaldkondades langetatavate otsuste mõju analüüsimine seltsitegevusele, maaelule ja külaliikumisele.
  5. **Keskkonna- ja heakorrakomisjon** \_\_\_\_ liikmelisena
     1. maa- ja keskkonnakorraldus, keskkonnakaitse, keskkonnastrateegia, keskkonnamõjud, jäätmemajandus, loodushoid, muinsuskaitse, maavarad (sh loodusvarade kasutamine), loomakaitse.
     2. Territoriaalplaneerimise - detail- ja üldplaneeringud, ehituslikud planeeringute eelnõude kohta vallavolikogule ettepanekute tegemine;
     3. valla kommunaalmajanduse (elamumajandus, vee- ja kanalisatsioonivarustus, teede- ja tänavate majandus ja liikluskorraldus, valla heakord, sooja- ja elektrimajandus, ettevõtlus, õpilas- ja ühistransport) ja vastavates valdkondades vallavolikogule ettepanekute tegemine;
     4. valla asustuste ja valla osalusega äriühingute, sihtasutuste ja mittetulundusühingute

majandustegevus ja nende muu tegevus, mis seondub komisjoni töövaldkondadega;

* + 1. vallas korrakaitse, avaliku korra, liiklusohutuse, elanikkonna turvalisuse tagamise arendamine ning vastavates valdkondades vallavolikogule ettepanekute tegemine;
    2. päästestruktuuridega (politsei, pääste, turvafirma) ning Kaitseliiduga koostöö arendamine ja koordineerimine;
    3. elanike kaasamine turvalisuse ja õiguskorra tagamisele (naabrivalve arendamine).
    4. selgitada välja korrakaitse ja turvalisusega seotud probleemid ja teha nende lahendamiseks ettepanekuid, töötada välja vastavad tegevuskavad ning jälgida nende elluviimist;

1. Igal volikogu liikmel on õigus kuuluda kuni kahte altisse komisjoni.
2. Otsus jõustub teatavakstegemisest.

4. Otsust on võimalik vaidlustada Tartu Halduskohtus 30 päeva jooksul arvates otsuse teatavakstegemisest.

Arvo Maling

volikogu esimees

**Seletuskiri**

[Kohaliku omavalitsuse korralduse seaduse](https://www.riigiteataja.ee/akt/13312632?leiaKehtiv) (KOKS) § 22 lõike 1 punkti 20 kohaselt on volikogu ainupädevuses volikogu komisjonide moodustamine ja tegevuse lõpetamine, nende esimeeste ja aseesimeeste valimine volikogu liikmete hulgast ja komisjonide koosseisu kinnitamine;

Volikogu võib moodustada alatisi ja ajutisi komisjone (KOKS § 47 lg 1). Millised alatised ja

ajutised komisjonid volikogu moodustab, milliseid ülesandeid need täidavad, kui suured need on

ja kui sageli koosolekud toimuvad – need küsimused kuuluvad volikogu kaalutlusõigusesse.

Mulgi valla põhimääruse § 7 lg 1 kohaselt volikogu võib moodustab oma tegevuse korraldamiseks alatisi ja ajutisi komisjone. Komisjon moodustatakse vallaelu probleemide lahendamiseks, arengu kavandamiseks, õigusaktide eelnõude väljatöötamiseks ja elanikkonna seisukohtade selgitamiseks.

§ 7 lg 2 sätestab, et komisjoni tegevusvaldkond, ajutise komisjoni tegutsemise tähtaeg, ülesande ja komisjoni liikmete arv määratakse komisjoni moodustamise otsuses.